Carli Lloyd. Carli Anne Hollins (Turmushga chiqquncha:Lloyd, 1982-yil 16-iyulda tugʻilgan) - sobiq amerikalik professional futbolchi. U ikki karra Olimpiada oltin medali sohibi (2008 va 2012), ikki karra FIFA ayollar oʻrtasidagi jahon chempionati chempioni (2015 va 2019), ikki karra FIFA tomonidan yilning eng yaxshi oʻyinchisi (2015 va 2016) va toʻrt karra olimpiada ishtirokchisi (2008, 2012, 2016 va 2021). Lloyd 2008-yilgi Yozgi Olimpiya oʻyinlari va 2012-yilgi Yozgi Olimpiada oʻyinlari finalida AQSHga oltin medalni olib kelgan gollarni kiritgan. Lloyd, shuningdek, Qoʻshma Shtatlarga 2015 va 2019 FIFA ayollar oʻrtasidagi jahon chempionatlarida, 2020-yilgi yozgi Olimpiya oʻyinlarida bronza medalini qoʻlga kiritishda yordam bergan va 2011-yilgi FIFA ayollar oʻrtasidagi Jahon chempionatida AQSh ikkinchi oʻrinni egallagan jamoa safida boʻlgan. 2020-yilgi Yozgi Olimpiada oʻyinlaridan soʻng Lloyd 2021-yilgi toʻrtta oʻrtoqlik oʻyinlaridan soʻng terma jamoadagi faoliyatini yakunlashini eʼlon qildi. Lloyd AQSH terma jamoasi safida 316 ta oʻyinda maydonga tushib, eng koʻp gol urgan beshinchi futbolchiga aylangan. 2021-yilning mart oyida u dunyodagi eng koʻp maosh oluvchi ayol futbolchi sifatida tan olingan. U USWNT bilan soʻnggi xalqaro oʻyinini 2021-yil 26-oktyabrda, NJ/NY Gotham FC 2021-yilgi mavsum yakunida professional futboldan ketishidan oldin oʻtkazgan. 2015-yilgi FIFA ayollar oʻrtasidagi jahon chempionati finalida AQShning Yaponiya ustidan 5:2 hisobidagi gʻalabasi vaqtida Lloyd uchta gol urgan. Lloyd finalning dastlabki 16 daqiqasida uchta gol urdi, birinchi ikkitasi oʻyinning dastlabki besh daqiqasida va bir-biridan uch daqiqa farq bilan sodir boʻldi. U turnirning eng yaxshi oʻyinchisi sifatida "Oltin toʻp" kubogini oldi va turnir davomida oltita gol va bitta golli uzatma uchun Kumush butsani qoʻlga kiritdi. U ilgari ayollar professional futbolida (WPS) Chicago Red Stars, Sky Blue FC va Atlanta Beat klublarida oʻynagan. 2013-yilda u Gʻarbiy New-York Flashga NWSLning ilk mavsumi uchun ijaraga olinid va jamoasiga chempionatda gʻalaba qozonishiga yordam berdi. Flash bilan ikki mavsumdan soʻng, u 2015-yilgi mavsum oldidan Houston Dashga, soʻngra 2018-yilgi mavsum oldidan Sky Bluega almashtirildi. Uning ”"When Nobody Was Watching"“("Hech kim tomosha qilmaganda)" nomli xotira sahifalari 2016-yil sentyabr oyida chop etilgan. Yoshlik yillari. Stephen va Pamela Lloyd oilasida tugʻilgan Carli Filadelfiyadan 20 daqiqa shimoli-sharqda Janubiy Jersey shtatida joylashgan Delran shaharchasida oʻsgan. Lloyd besh yoshida futbol oʻynay boshlagan. Lloydning onasi Pamela yoshligida futbolga boʻlgan munosabati haqida shunday dedi: "Oʻsha yoshda u bolakay edi va oʻgʻil bolalar bilan futbol oʻynar va har doim buni yaxshi koʻrardi. Carli yoshligidanoq juda koʻp qobiliyatlarni koʻrsatdi va hamisha koʻp mehnat qilardi". Lloydning akasi Stiven va Eshli ismli singlisi bor. Lloyd 1999-yilgi FIFA ayollar oʻrtasidagi Jahon chempionatining AQShdagi ochilish oʻyinida ishtirok etdi va bu uni milliy terma jamoada oʻynashga boʻlgan ishtiyoqini yanada oshirdi. Lloyd 1997-yildan 2000-yilgacha Delran oʻrta maktabida oʻqigan va u yerda marhum Rudi "Qizil baron" Klobach qoʻl ostida futbol oʻynagan. Oʻrta maktab sportchisi sifatida u oʻzining ajoyib toʻp nazorati va yarim himoyadan toʻpni hujumga toʻpni uztishi bilan mashhur edi. Oʻzining mavsumida u 26 ta gol urdi va 8 ta golli uzatmani amalga oshirdi hamda jamoasi sardori boʻlib, 18-3 rekordini koʻrsatdi. "Filadelfiya Inquirer" ikki marta 1999 va 2000-yillarda oʻzining Qizlar oʻrta maktabida yilning eng yaxshi oʻyinchisi deb topildi. U ikki marta Star-Ledger All-State birinchi jamoasiga aʼzo boʻldi va 1999 va 2000-yilarda Parade All-Amerika sharafiga sazovor boʻldi. 2000-yilda u "Kuryer-Postda" yilning eng yaxshi futbolchisi va Janubiy Jersey futbol murabbiylari assotsiatsiyasi (SJSCA) yilning eng yaxshi yarim himoyachisi deb topildi. Rutgers Scarlet Knights, 2001–2004. Lloyd 2001-yildan 2004-yilgacha Rutgers universitetida oʻqigan va bosh murabbiy Glenn Kruks qoʻl ostida " Scarlet Knights " ayollar futbol jamoasida oʻynagan. U ketma-ket toʻrt yil davomida "Katta Sharq " birinchi jamoasi deb topilgan - bu Rutgersdagi birinchi sportchi degani edi. U kollejdagi karyerasini ochkolar (117), gollar (50) va zarbalar boʻyicha maktabning barcha vaqtlardagi yetakchisi sifatida yakunlagan. Oʻzining birinchi mavsumida Lloyd har bir oʻyinni asosiy tarkibda boshladi va jami 37 ochko toʻplagan holda 15 gol bilan jamoaning yetakchi toʻpurari boʻldi. U Soccer Americaning All-Freshman Team aʼzosi boʻldi va "Big East Rookie" sovrinini qoʻlga kiritgan birinchi Rutgers oʻyinchisi boʻldi. Ikkinchi kurs talabasi sifatida u ketma-ket ikkinchi mavsumda 12 gol, 31 ochko va yettita golli uzatma bilan jamoaning yetakchi toʻpurari boʻldi. Oʻsha yili Lloyd Hermann Trophy uchun nomzod sifatida qayt etildi, u kollej futbolchilari uchun eng yuqori mukofot hisoblangan. Scarlet Knights bilan uchinchi mavsumida u 13 ta gol urdi va 2 ta golli uzatmani amalga oshirdi va jami 28 ochko toʻpladi bu Big East Academic All-Star nomini olishga yetarli boʻldi. Katta yoshlilar jamoasida u oʻynagan 20 oʻyinning 18 tasida asosiy tarkibda maydonga tushgan, 10 ta gol sohibiga aylangan va bitta golli uzatmani amalga oshirgan. Lloyd 2004-yilning eng yaxshi Sharqiy yarim himoyachisi deb topilgan. U Rutgers universitetida jismoniy mashqlar va sport tadqiqotlari boʻyicha bakalavr darajasini olgan. 2013-yilda Lloyd Rutgers bitiruvchilarnig sharaf zaliga kiritilgan. Klubdagi karyerasi. W-League Experience (1999—2004). Hali oʻrta maktabda oʻqib yurgan vaqtlarida Lloyd 1999-yilda W-League Central Jersey Splash, 2000-yilda New-Brunsvik Pauer va 2001-yilda Janubiy Jersi Banshi jamoalarida oʻynagan. Ratgersdagi katta yilidan oldingi yozda Lloyd 2004-yilda New-Jersi Wildcats jamoasida jamoadoshlari Kelli Smit, Manya Makoski, Tobin Xit va Xezer OʻReyli bilan birga oʻynagan. U klub safida faqat bir marta maydonga tushgan. WPS yillari (2009—2011). Ayollar professional futbol ligasining Amerika Qoʻshma Shtatlariga Ayollar Professional Futboli orqali qaytishi bilan Lloydning oʻyin huquqi 2008-yilda Chicago Red Starsga berildi. Liganing ilk mavsumida u Chikagodagi 16 oʻyinining 14 tasida maydonda tushib jami 1313 daqiqa oʻynadi. U ikkita gol urdi: bitta gol 25-aprel kuni jamoasining Boston Breykers ustidan 4:0 hisobidagi gʻalabali oʻyinida 23-daqiqasida kiritilgan boʻlsa va ikkinchisi 2-avgust kuni Los-Anjeles Soldan 3:1 hisobidagi magʻlubiyatga uchralgan oʻyining 24-daqiqasida kiritilgan. “Qizil yulduzlar” mavsumni 5–10–5 hisobi bilan oltinchi oʻrinda yakunladi. Western New York Flash (2013—2014). 2013-yil 11-yanvarda Lloyd NWSL oʻyinchilarini taqsimlash doirasida yangi Milliy ayollar futbol ligasida Gʻarbiy New-York Flash jamoasiga qoʻshildi. Yil boshida yelkasidan olgan jarohatidan tuzalgach, Lloyd 2013-yilning 12-mayida “Kansas City ”ga qarshi oʻyinda (2:1) “Flash”da debyut qildi. U oʻzining sobiq klubi " Sky Blue FC" ga qarshi oʻyinda birinchi golini kiritib, "Flash"ning 3:0 hisobida gʻalaba qozonishiga yordam berdi. 28-iyun kuni " Washington Spirit "ga qarshi oʻyinda Lloyd xet-trik qayd etib, "Flash"ni 4:0 hisobida gʻalaba qozonishiga oʻz hissasini qoʻshdi. Keyinchalik u oʻz faoliyati uchun NWSLda hafta oʻyinchisi deb topildi. Houston Dash (2015—2017). 2014-yil 16-oktyabrda Lloyd Bekki Edvards, Uitni Engen va 2016-yilgi NWSL kolleji loyihasida uchinchi bosqich tanlovi evaziga Houston Dashga almashtirilgan. Manchester City (2017-yil ijara). 2017-yil fevral oyida Lloyd FA WSL Spring Series uchun Manchester Cityga ijaraga asosida oʻtdi. Lloyd "Manchester City"da boʻlganida, ular WSL bahorgi seriyasida ikkinchi oʻrinni egalladilar va 2016-17-yilgi Angliya ayollar kubogi finalida gʻolib chiqdilar. Lloyd "City"dagi soʻnggi uchrashuvida 21-may kuni "Yovil Taun" aʼzosi Enni Xizersonning yuziga tirsak qoʻygani uchun maydondan chetlatilgan edi. Sky Blue / NJ/NY Gotham (2018—2021). 2018-yilning 18-yanvarida Lloyd Chicago Red Stars va Sky Blue FC bilan savdoda Dash tomonidan Jeyn Beki bilan birga Sky Blue FC (keyinchalik NJ/NY Gotham nomi bilan tanilgan)ga almashtirildi. Lloyd 2018-yilda “Sky Blue” safida 18 ta oʻyinda maydonga tushib, 4 ta gol urgan. U 2018-yilgi NWSL mavsumining soʻnggi kunida Orlando Pride ustidan 1:0 hisobida gʻalaba qozonganda yagona golni urgan. Bu “Sky Blue”ning mavsumdagi birinchi va yagona gʻalabasi boʻldi. U 2018-yilgi NWSL Ikkinchi kuchli 11 lik tarkibiga kiritilgan. Xalqaro karyera. Lloyd 2005-yilning 10-iyulida AQSH ayollar terma jamoasi safida ilk bor Ukrainaga qarshi oʻyinda maydonga tushdi. U ilk xalqaro golini 2006-yil 1-oktyabrda Tayvanga qarshi oʻyinda kiritdi. 2006-yilgi Toʻrt millat turnirida Lloyd uchinchi marta gʻalaba qozondi. Uning xalqaro faoliyatidagi dastlabki ikkita starti 2006-yilgi Algarve kubogida boʻlib, guruh oʻyinini Daniyaga qarshi va finalda Germaniyaga qarshi asosiy tarkibda boshladi. U 19ta oʻyindan 13tasida maydonga tushib, bitta gol urgan. 2007 FIFA ayollar oʻrtasidagi jahon chempionati. Milliy terma jamoa bilan dastlabki 24 oʻyinida bitta gol urgan Lloyd 2007-yilgi Algarve kubogida toʻrtta gol urdi. Turnirning eng yaxshi toʻpurari sifatida u eng qimmat oʻyinchi unvoniga sazovor boʻldi. Lloyd milliy terma jamoadagi ilk dublini Yangi Zelandiyaga qarshi 6:1 hisobidagi gʻalabali uchrashuvda kiritgan. 2008-yil Pekin Olimpiadasi. KONKAKAF ayollar olimpiya saralash turnirining chempionlik uchrashuvida Lloyd AQSHning yagona golini qoʻshib berilgan vaqtda jarima zarbasidan kiritgan. Oxir-oqibat AQSh penaltilar seriyasida Kanadani 6:5 hisobida magʻlub etd. 2008-yilgi Olimpiada oʻyinlarida u ikkita gol urdi: guruh bosqichida Yaponiyani 1:0 hisobida magʻlubiyatga uchratgan oʻyindagi gʻalaba goli va finalda Braziliyaga qarshi qoʻshimcha vaqtda yana bir gʻalabaga olib kelgan gol va bu gollar AQShga oltin medalni qoʻlga kiritishda yordam bergan. 2011 FIFA ayollar oʻrtasidagi jahon chempionati. 2011-yilgi FIFA ayollar oʻrtasidagi jahon chempionatida Lloyd Kolumbiyaga qarshi oʻyinda (3:0) yakuniy golni urdi va oʻzining birinchi Jahon chempionatidagi golini kiritgan. Turnir davomida u Braziliyaga qarshi oʻyinda golli uzatma va bitta golga mualliflik qildi.Bu AQSHni yarim finalga olib chiqdi. Yarim finalda Fransiyani magʻlub etgan AQSH final oʻyinida Yaponiyaga penaltilar seriyasida magʻlubiyatga uchragan va kumush medalni AQSh terma jamoasi qoʻlga kiritdi. 2012-yil London Olimpiadasi. Guruhda gʻalaba qozonish va shu tariqa A guruhidan ikkinchi oʻrinni egallash uchun oʻyin AQSh va Meksika oʻrtasida oʻyin boʻlib oʻtgan. AQSh 2010-yilgi KONKAKAF ayollar oltin kubogi vaqtida Meksikaga 2:1 hisobida magʻlub boʻlgan edi. Bu safar AQSH Meksikani 4:0 hisobida magʻlub etdi va Lloyd faoliyatidagi ilk xet-trikini qayd etgan. Keyinchalik u oʻyinning eng yaxshi futbolchisi deb topildi. 2015 FIFA ayollar oʻrtasidagi jahon chempionati. 2015-yil aprel oyida Lloyd bosh murabbiy Jill Ellis tomonidan 2015-yilda Kanadada boʻlib oʻtadigan ayollar oʻrtasidagi Jahon chempionati uchun 23 oʻyinchi roʻyxatiga kiritilgan. Lloyd jamoaning toʻrtta oʻyinida, jumladan Xitoyga qarshi chorak finalda jamoaga sardorlik qildi, u oʻzining gʻalaba golini Germaniyaga qarshi yarim final va Yaponiyaga qarshi finalda kiritgan. Turnir davomida oltita gol urib, toʻpurarlik seriyasi bilan yakunlagan, bu esa pley-off bosqichiga qadar davom etdi va Yaponiyaga qarshi final oʻyinida oʻyinning birinchi 16 daqiqasida xet-trik bilan yakunlandi. Oxirgi gol Reuters tomonidan "ayollar oʻrtasidagi jahon chempionatida guvoh boʻlgan eng ajoyib gollardan biri" deb eʼtirof etildi. 2019 FIFA ayollar oʻrtasidagi jahon chempionati. Lloyd 2019-yilgi FIFA ayollar oʻrtasidagi Jahon chempionatining dastlabki ikkita oʻyinida gol urdi; biri Tailandga, ikkinchisi Chiliga qarshi oʻyinda kiritilgan. Shunday qilib, u ayollar oʻrtasidagi jahon chempionatida ketma-ket oltita oʻyinda gol urgan birinchi futbolchiga aylandi. Jamoadagi 300-oʻyin. 2021-yil 10-aprelda Lloyd Shvetsiyaga qarshi oʻrtoqlik oʻyinida 300-oʻyinda maydonga tushdi. Kristin Lilly va Kristi Pirsdan keyin bu muvaffaqiyatga erishgan uchinchi futbolchiga aylandi. 2021-yil 14-iyun kuni u 38 yoshu 332 kunligida BBVA stadionida Yamayka ustidan 4:0 hisobida gʻalaba qozongan va shu tariqa Kristine Lilli (38 yosh, 264) rekordini yangilagan holda Qoʻshma Shtatlar uchun gol urgan eng keksa futbolchiga aylandi. 2020-yil Tokio Olimpiadasi. 2021-yil 5-avgustda u 2020-yilgi Yozgi Olimpiada oʻyinlarining bronza medali uchun oʻtkazilgan oʻyinda Avstraliya ustidan 4-3 hisobida gʻalaba qozonib, ikkita gol urdi va Olimpiya oʻyinlarida gol urish boʻyicha AQSh ayollar rekordini oʻrnatdi, jami 10 ta gol bilan Ebbi Vambaxdan oʻzib ketdi. Olimpiadadan soʻng Lloyd 2021-yilda terma jamoadagi faoliyatini yakunlashini ma’lum qildi. Yutuqlar. Jamoa. Amerika Qoʻshma Shtatlari Manchester City Shaxsiy hayoti. Lloyd turmush oʻrtogʻi, golfchi Brayan Xollins bilan Nyu-Jersi shtatidagi Mount Laurel shahrida yashaydi. Ular 2016-yilning 4-noyabrida Puerto-Morelosda (Meksika) turmush qurishgan.